Nordre torv (Hønefoss)

Nordre torv eller Nordre torg (1–7) er Hønefoss bys eldste torg. Det ligger i bydel Nordsiden, som er den eldste delen av byen og omfatter områdene rett nord for Hønefossen, som deler byen i to naturlige bydeler. På motsatt side av fossen ligger derfor bydel Sørsiden. Bebyggelsen som ligger ved og i umiddelbar tilknytning til torget preges av gammel trehusbebyggelse.

 Etableringen 
I et møte den 5. januar 1853 besluttet daværende Hønefoss formannskap å anskaffe ... 

I et møte 11. august 1853 beslutter reguleringskommisjonen, at eiendommen til sersjant Larsen, smed Bjørklund og avdøde Elling skomaker ville utgjøre en passende torgplass på cirka  alen. Kommisjonen poengterte også, at torget lett kunne utvides mot nordvest, «over A. Nielsens, Hans Løkkens og Torger Jensens huse». Kommisjonen nevner dessuten at; «I tilfælde av, at Søndre Side ogsaa skuld ha torv», så ble Lars Myhrenes løkke foreslått.

 Torget i dag 
Torget har direkte tilknytning til Hønefoss bru (bybrua over fossen) og Nordre park (en grønn lunge langs fossen). Bygningsmassen rundt torget står på sju eiendommer og består av eldre mur- og trehusbebyggelse, der første etasje gjerne er forbeholdt næringsvirksomhet.

I dag består torvet av en liten parkeringsplass for biler på den ene siden og (i sommersesongen) uteservering for en pub og et pizzeria på den andre siden. Rundt torvet ligger det ellers noen butikker og tjenestetilbydere. På parkeringsplassen settes det opp et stort juletre hvert år i forbindelse med julefeiringen. Torvet er også samlingsplass og utgangspunkt for barnetoget hver 17. mai.

En bred steintrapp fører ned til Gledeshuset, et revy- og konsertlokale som ligger langs elvekanten under fossen. Der trappen ligger var det tidligere en veistump kalt Pottemakerbakken, en kort bakke som førte opp til torget fra den forrige bybroen.

I tidligere tider var det trehusbebyggelse rundt torvet og langs tilstøtende gater, men to større og flere mindre bybranner på siste halvdel av 1800-tallet førte til at mange av trehusene forsvant. Hele strøket der Nordre park ligger i dag brant ned. Tidligere fantes det også et vanningsanlegg for hester midt på torvet, men dette er for lengst fjernet.

 Gater tilsluttet torget 
Ut fra Nordre torv fører fire gater. Hønefoss bru fører over fossen til Sørsiden. Hammerbrogate går vestover langs Nordre park og ener i Lagesens gate, med avkjøring til sidegaten Wiels gate midtveis langs parken. Strandgata er enveiskjørt østover og ender i Hønengata ved Riddergården. Torvgata går nordover og ender i Hønengata ved Hønefoss skole, men gaten er enveiskjørt i sørlig retning, inn mot torget. Hønengata ligger ikke i direkte tilknytning til torget, men er enveiskjørt fra den løper sammen med Strandgata og nordover til Glatveds gate ved Hønefoss skole.

 Se også 
 Søndre torv
 Gater i Hønefoss
 Nordsiden
 Nordre park
 Hønefossen
 Sørsiden

 Litteratur 



 Referanser 

 Eksterne lenker 


Kategori:Hønefoss
Kategori:Plasser i Norge